**MESTERSÉGES INTELLIGENCIA ÍRTA, OSCAR-DÍJAS RENDEZŐ JEGYZI A VADONATÚJ LEXUS ES REKLÁMFILMJÉT**

**Megszületett a világ első filmje, amit egy mesterséges intelligencia írt, és egy Oscar-díjas rendező készített el: nem mindennapi reklámfilmmel indul a vadonatúj Lexus ES csúcskategóriás felsővezetői limuzin bevezetése az európai piacokon. A 60 másodperces, Driven by Intuition című reklámfilmet az Oscar-díjas Kevin Macdonald (Az utolsó skót király, A sas, A dolgok állása, Majd újra lesz nyár, Fekete-tenger, Whitney, stb.) rendezte. A projekt és a reklámfilm, amely már az ES decemberben induló európai bevezető kampányát megelőzően, november 19-től látható lesz a Lexus csatornáin hűen tükrözi a Lexus merész és innovatív márkaimázsát.**

A Lexus világszerte ismert arról, hogy folyamatosan feszegeti a technológia és az innováció határait – és pontosan ez a szemlélet vezetett a világ első olyan filmjének megalkotásához is, aminek forgatókönyvét teljes egészében mesterséges intelligencia (AI) írta. A 60 másodperces, Driven by Intuition című reklámfilmet az Oscar-díjas Kevin Macdonald rendezte, és a reklámklip legalább annyira figyelemre méltó a kreatív tartalom miatt, mint a Lexus márka merész, innovatív és képzeletgazdag karaktere miatt.

A film november 19-től megjelenik majd a digitális, közösségi és mozicsatornákon is, beharangozva a vadonatúj ES felsővezetői szedán jövő év eleji érkezését. A korábban a Lexus Légdeszkát is megteremtő, merész műszaki szemlélethez hűen a film alaptörténetét és forgatókönyvét teljes egészében egy AI írta, amit a Visual Voice és a The&Partnership vállalatok alkottak meg az IBM Watson AI eszközök és alkalmazások segítségével. Az elképzelést az Utolsó skót király és a Whitney című filmek rendezője, Kevin Macdonald keltette életre, aki Oscar-díjat nyert az Egy nap szeptemberben című dokumentumfimjéért. A reklámfilm elkészítésének fontos fázisa volt a megfelelő AI kifejlesztése és megtanítása az olyan ismeretekre, mint például hogy melyek voltak az elmúlt 15 év díjnyertes luxukategóriás reklámjai, vagy hogy hogyan kapcsolja össze az érzelmi intelligencia a leghatásosabban az emberi ösztönöket és a közölni kívánt információkat. Az új reklámfilm november 19-től szabadon megtekinthető a Lexus csatornáin.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com